শনিবার
শনিবার (আধ্বব: [śônibār]) সপ্তাহের একটি দিন, যা শুক্রবারের পরে এবং রবিবারের আগে আসে। বাংলাসহ বেশিরভাগ দক্ষিণ এশীয় ভাষায় শনিবার শব্দটি বার নির্দেশে ব্যবহৃত হয়, বার অর্থ দিবস বা দিন, শনি গ্রহে উদ্ভাসিত বৈদিক দেবতা শনির উপর ভিত্তি করে এরূপ নামকরণ করা হয়েছে। থাইল্যান্ডের থাই সৌর ক্যালেন্ডারে শনিবার শব্দটি পালি শব্দ শনি থেকে নেওয়া হয়েছে এবং শনিবারের প্রতীকী রঙ বেগুনি ধার্য করা হয়েছে। পাকিস্তানে শনিবারকে বলা হয় হপ্তা/হাফতা যার অর্থ সপ্তাহ। বাংলা ভাষায় বিশেষত বাংলাদেশে শনিবার বাংলা ক্যালেন্ডারে সপ্তাহের প্রথম দিন হিসেবে বিবেচিত। পাশ্চাত্যের বেশির ভাগ দেশে শনিবারকে সাপ্তাহিক ছুটির দিন হিসাবে ধরা হয়।